Lav et referat af nedenstående tekst:

Tekst:
De omfattende tyverier er formentlig sket i og omkring Frederikshavn, men politiet ved endnu ikke, hvor den store mængde tyvekoster stammer fra. Tyvekosterne blev fundet på asylcentret på Knivholtvej i Frederikshavn, efter personalet der havde reageret på at de to mænd, der bor der midlertidigt, havde usædvanligt meget chokolade. Nemlig for 12.000 kroner Marabou-chokolade. Politiet fandt i forbindelse med ransagningen af de to asylansøgers hjem desuden en stor mængde spiritus, slik, parfume og tøj. De to anholdte er henholdsvis 24 og 27 år og stammer begge fra Hviderusland. - Vi har en klar formodning om, at der er tale om organiseret butikstyveri, og der kan meget vel være flere personer involveret, lyder det fra politikommissær Jens Møller Søgård, Nordjyllands Politi i Frederikshavn. De to mænd nægter sig skyldige i at have stjålet varerne og fremstilles onsdag morgen i grundlovsforhør, og politiet regner med, at de to bliver varetægtsfængslet.

Referat:
To mænd er anholdt og sigtes for tyveri af tøj, spiritus, parfume og slik for 100.000 kroner.